Simon Vouet

Simon Vouet (* 9. január 1590, Paríž, Francúzsko - † 30. jún 1649, Paríž) bol francúzsky barokový maliar a návrhár, ktorý pomáhal zaviesť taliansky barokový štýl do Francúzska.

Životopis 
Narodil sa v Paríži a študovať začal u svojho otca, ktorý bol tiež maliarom. Bol prirodzeným študentomštudoval a absorboval všetko, čo sa objavilo v prostredí okolo neho: carravaggiovské dramatické svetlo, taliansky manierizmus, farby Paola Veroneseho a umenie Carracciho, Guercina a Guida Reniho. Vouetov nový štýl bol zreteľne taliansky vďaka rokom štúdia, ktoré strávil v tejto krajine (16131627). Študoval a žil prevažne v Ríme, kde sa barokový štýl v týchto rokoch vyvíjal, ale tiež navštívil Benátky a Bolognu, kde mala svoju akadémiu rodina Carracciovcov, Janov a Neapol.

Ako známy a rešpektovaný umelec sa stal prezidentom rímskej akadémie sv. Lukáša (Accademia di San Luca), keď ho francúzsky kráľ Ľudovít XIII. zavolal späť do Francúzska. V Paríži sa stal osviežujúcou a dominantnou silou, keď maľoval oltárne obrazy a alegorické výzdoby pre súkromných mecenášov. Jeho ateliér vychoval celú školu francúzskych maliarov nasledujúcej generácie, a napriek Vouetovým francúzskym barokovým maľbám si udržala od začiatku klasicistickú zdržanlivosť. Je možné porovnať francúzskych barokových umelcov Philippa de Champaigne, Nicolasa Poussina a predovšetkým Charlesa Le Bruna, jeho najvplyvnejšieho žiaka, ktorý vytvoril všetky interiérové dekoračné maľby vo Versailles a diktoval oficiálny umelecký štýl na dvore kráľa Ľudovíta XIV., ale ktorý v žiarlivosti nechal vyradiť Voueta z Kráľovskej akadémie v roku 1648. Medzi ďalších Vouetovi študentov patria Valentin de Boulogne, jeden z hlavných francúzskych "Caravaggistov", Pierre Mignard, Eustache Le Sueur, Nicolas Chaperon, Claude Mellan a flámsky umelec Abraham Willaerts.

Výber z diela 
 Crucifixion, 1622, Église du Gesù, Gênes
 Anges portant les Instruments de la Passion, 1626, Musée des beaux-arts et d'archéologie de Besançon, Besançon
 Allégorie de la richesse, 1630/1635, Louvre, Paríž
 Les muses Uranie et Caliope, 1634, National Gallery of Art, Washington D.C.
 Crucifixion, 1636/1637, Musée des beaux-arts de Lyon, Lyon
 Vénus Endormie, 1630/1640, Szépművészeti Múzeum, Budapešť 
 Apollon et les Muses, 1640, Szépművészeti Múzeum, Budapešť
 La Présentation de Jésus au Temple, 1641, Louvre, Paríž
 Vierge à l'Enfant dite Vierge Hesselin, 1640/1645, Louvre, Paríž
 Assomption de la vierge, okolo 1644, Musée des beaux-arts de Reims, Reims

Galéria

Iné projekty

Externé odkazy 
 Simon Vouet  
 Dielo Simona Voueta 

Francúzski maliari
Barokoví maliari
Osobnosti z Paríža